Hiiukirik

Hiiukirikud (soome keeles jätinkirkko, metelinkirkko, pirunkirkko, jatulinkirkko jm) on hiliskiviajast umbes 3000–2000 e.m.a pärinevad enamasti nelinurksed või ümmargused kiviehitised Pohjanmaal ja mujal Perämere põhjaosa muinasrannal.  Suurim neist on 60-meetrine Raahen Kastelli. 

Neid on kunagi omistatud saamidele, neid on peetud hülgeliha jääkambreiks, elumaja vundamentideks, kindlusteks ja ulukite tarandikkudeks. Oulu ülikooli korraldatud väljakaevamistel aga ei leitud püsiasustuse jälgi ning kaitseotstarbeks ei sobi nad oma paljude müüriavauste ega väiksuse tõttu. Megaliitilisi sõõrkaevikuid ehk rondeleid, Stonehenge'i ja teisi taolisi ehitisi on seostatud ka ürgsete põllumeeste vajadusega ajaarvamise järele.

 Ehitised 
pisi|300px|Raahen Kastelli kivivall 2009. suvel
Hiiukirikud on tavaliselt nelinurksed maja alusmüüri või koguni kindlust meenutavad kivitarandid. On ka ovaalseid, ümmargusi ja avatud kujundeid. Sageli on teine vall teise sees. Vallid on 2–6 m paksused ja koosnevad tavaliselt pisemaist kividest. Ehitise pikkus võib olla 15–60 m, seinte kõrgus poolest kahe meetrini. Väravaid võib olla 1–5, aga enamasti on neid 2–4 https://web.archive.org/web/20131109130650/http://museot.keski-pohjanmaa.fi/vah_erik_7.htm, Arvoitukselliset jätinkirkot.
Hiiukirikuid on Soomes Pohjois- ja Keski-Pohjanmaal Kokkolast Kemini ning eriti tihedalt Raahe ja Oulu-Liminga kandis. Yli-Ii ja Närpiö vahelisel rannikuribal on neid 40–50: Raahen Kastellile lisaks näiteks Haukipudase Rajakangas, Pesuankangas ja Jäknabacken. Soome Pohjanmaa hiiukirikuiga sarnanevaid ehitisi on hiljem leitud ka Rootsi-poolselt põhjarannalt Suomen muinaisjäännöksiä, Eero Ojanen, Otava Keuruu 1995, ISBN 951-1-12039-5, lk 106-.
Mõne hiiukiriku vallis või ümbruses on sakasteks nimetatud teadmata otstarbega kivikuhjatisi. Hiiukirikuist ja nende lähedusest on leitud ka megaliitilisi kivisambaid ehk menhire näiteks Jäknabackenist ja Ollisbackenist. Mõned menhirid on isegi tänapäevani püsti püsinud. Teised on kummuli Tähdet ja avaruus 4/2009, artikkeli lk 14-.

Hiiukirikuid kaardistanud Marianna Ridderstad ja Jari Okkonen väitsid 2009. aasta uurimuses Tähdet ja avaruus 4/2009, artikkeli "Pohjanmaan jätinkirkot ovat muinaisia aurinko-observatorioita" lk 14-http://arxiv.org/ftp/arxiv/papers/0905/0905.2035.pdf, Marianna Ridderstad, Jari Okkonen,, et ligi pooled ehitistest (ka nende sissepääsud) on ± 5 kraadi täpsusega asetsenud olulisemate päiksetõusude ja -loojangute sihis, nagu oli tavaks ka Kesk-Euroopa megaliitkultuuris. Pohjanmaa hiiukirikud meenutavad enim Prantsusmaa Carnaci varajasi megaliitehitisi nagu Crucuno, Kermario ja Le Manio. Nood on samuti nelinurksed pööripäevadele suunatud ehitisedTähdet ja avaruus 4/2009, lk 5.

Näiteks Kastelli neli ukseava oli avanenud suvise pööripäeval, vapu ajal ja lõikuspühal koidu ja talvisel pööripäeval nii koidu kui ka loojangu poole. Teisigi hiiukirikuid oli suunatud taliharja, vapu, kekri ja lõikuspüha päevatõusu või loojaku poole. Ollisbackenis asetsevad kaks menhiri põhja-lõuna sihil http://arxiv.org/ftp/arxiv/papers/0905/0905.2035.pdf, Marianna Ridderstad, Jari Okkonen.

 Ehitajad 

Hiiukirikute lähedalt on saadud hilisneoliitilisi leide – muuhulgas Pöljä keraamikat ja kvartstööriistuSuomen historia,1. osa, 3. painos, Espoo 1987, Weilin+Göös 1984, isbn 951-35-2490-6, lk 88. Maaviljelust võidi tunda, aga sel polnud elulist tähtsust.
Hiiukirikud ei kuulu samal ajal Lõuna-Soomes valitsenud nöörkeraamika ja venekirveste rahvale. Nende arheoloogiliste kultuuride piir oli kusagil Vaasa kandis. Vaasa ümbrusest on leitud jälgi mõlemast, kuid ilmselt eri aegadest. Hiiukirikuid ehitas asbestisegust Pöljä keraamikat valmistanud rahvastik.Jättiläisen hautoja ja hirveitä kiviröykkiöitä, Pohjanmaan muinaisten kivirakennelmien arkeologiaa, ISBN 951-42-7169-6, ISSN 0355-3205, Sähköisessä muodossa ISBN 951-42-7170-X url http://herkules,oulu.fi/isbn 951427170X/ Oulun yliopisto, Oulu University Press, Oulu 2003, Luku 7. kolme ekskursiota röykkiökohteeseen, lk 187.
Hiiukirikud on omistatud ka Iijoe suudmes umbes 3500–2000 e.m.a õilmitsenud rikkalikule Kieriki kultuurileSuomen historia, Jouko Vahtola, Keuruu Otava 2003, ISBN 951-1-17397-9, lk 15.
Pärast ehitamise tippaega 2500. aasta paiku e.m.a hüljati hiiukirikud lühikese aja jooksul umbes 2000–1500 e.m.a, kui inimesed kolisid suurtest keskustest kaugemale.

 Viited 

 Kirjandus 
 Okkonen, Jari "Jättiläisen hautoja ja hirveitä kiviröykkiöitä: Pohjanmaan muinaisten kivirakennelmien arkeologiaa", Väitöskirja, Oulun yliopisto. Acta Universitatis Ouluensis. Series B, Humaniora 52, ISBN 951-42-7169-6, 2003. a (PDF)

 Välislingid 
 Jätinkirkot, Pohjois-Suomen kivikautiset "arvoitukset"
 Jätinkirkot
 Onko "skandinaavinen kuoppakeramiikka" pohjois-suomalaista alkuperää? 
 Suomen suurin arkeoastronominen löytö: Muinaisista jätinkirkoista havaittiin Aurinkoa. Tähdet ja avaruus -lehden uutisblogi 14.5.2009.

Kategooria:Soome ajalugu
Kategooria:Ehitised
Kategooria:Kiviaeg